**Taina mântuirii**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taina mântuirii

Ori de câte ori mă simt strivit,

iar toate cârjele din jurul meu dispar,

spre Tine Doamne mă îndrept smerit,

sperând că nu mă doare în zadar!

Și-atunci îmi amintesc de Taina mântuirii

pe care ne-ai lăsat-o, spunându-ne că doare,

împărtășindu-Ți durerea răstignirii,

pe care s-o răbdăm, cerându-ne iertare!

Singur ai fost pe cruce, iertându-ne atunci

și pentru fiecare, ai suferit cumplit,

dar ne-ai privit de-acolo cu ochii Tăi adânci

și-n Taina mântuirii ne-ai împărtășit!

Ori de câte ori îmi este foarte greu

simțind că viața, în mine parcă moare,

eu știu că mântuirea se află în răbdare

și-n lacrimă-i iertarea chiar de la Dumnezeu!

Și ori de câte ori mă simt strivit,

iar toate cârjele din jurul meu dispar,

spre Tine Doamne mă îndrept smerit,

sperând că nu mă doare în zadar!